RSG - Dis die een! || Leon Se Flieks || SILENCE
Datum uitgereik: Vrydag 21 April 2017
Akteurs: Andrew Garfield, Adam Driver, Liam Neeson, Ciarán Hinds
Martin Scorsese se SILENCE is ongelukkig nie een van sy bestes nie. Dit gaan oor twee Katolieke priesters wat in 1642 van Portugal af Japan toe reis, omdat hulle mentor sy godsdiens daar ontken het. Hoekom?
Boeddhisme en die Katolieke geloof bots lynreg wanneer Christene en die priesters op die mees brutale wyse denkbaar gefolter word. Daarmee 'n stewige waarskuwing: SILENCE is 160 minute lank, is uitsluitlik op kunsfoendies gerig, en is uiters gewelddadig.
Scorsese probeer net te hard, want soms word 'n rolprent oor-geregisseer, en dit is wat hier gebeur het. Goed soos die bedoelings is, kry SILENCE 'n kunsmatige, kunsgedrewe voorkoms wat die aangrypende, tragiese ware verhaal verdwerg. Dink goed voordat jy geld hiervoor uithaal. Stilswye is dalk die beste antwoord.